Diari Oficial de la Generalitat Valenciana


Sumari del DOGV 8297, del 17-05-2018 (2018/4507)

RESOLUCIÓ de 3 de maig de 2018, del Rectorat, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4507


Data del document
:   03-05-2018

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 3 de maig de 2018, del Rectorat, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2018/4507]  
 L'article 20 de la Llei orgànica 15/1999, de 13 de desembre, de protecció de les dades de caràcter personal, preveu que la construcció, modificació o supressió dels fitxers de les administracions públiques només poden fer-se per mitjà de disposició general publicada en el Boletín Oficial del Estado o diari oficial corresponent.  
El Reglament de desplegament de la Llei orgànica 15/1999, de 13 de desembre, de protecció de dades de caràcter personal, aprovat mitjançant el Reial decret 1720/2007, de 21 de desembre, va introduir, a través dels articles 53 i 54, algunes consideracions pel que fa a la forma i contingut de la disposició, i destaca la necessitat d'especificar el sistema de tractament del fitxer, que pot ser automatitzat, no automatitzat o parcialment automatitzat.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació del fitxer que s'indica en l- annex d'aquesta disposició.  
  
Segon  
El fitxer que recull l'annex d'aquesta Resolució aquesta sota el control i supervisió del responsable intern que es detalla en l'annex. Es regeix per les disposicions generals de la Universitat en matèria de tractament de dades personals i per les instruccions establertes per aquest responsable. En tot cas, aquesta sotmès a les normes legals i reglamentàries de rang superior que li siguen d'aplicació.  
  
Tercer  
Per a garantir la seguretat de les dades de caràcter personal del fitxer relacionat en l'annex i assegurar-ne la utilització segons les finalitats per a les quals van ser recollides, el responsable intern indicat en l'annex ha d'adoptar les mesures necessàries d'índole tècnica i organitzativa.  
  
  
Quart  
Els drets d'accés al fitxer esmentat, així com els altres que la llei reserva a les persones afectades pels tractaments de dades de caràcter personal, les poden exercir les mateixes persones davant el responsable intern que en l'annex s'indica, en la forma reglamentària establerta. Aquest és el responsable de traslladar les sol·licituds a la Secretaria General, la qual adoptarà la resolució que corresponga.  
  
Cinqué  
En els casos en què es preveja la necessitat de comunicar dades personals a tercers, el responsable intern del tractaments han d'obtenir l'autorització de la Secretaria General, a través del mecanisme intern establert, i han d'advertir expressament als cessionaris de la seua obligació de dedicar les dades exclusivament a la finalitat per a la qual se cedeixen.  
  
Sisé  
Quan el tractament de les dades personals deixe de ser necessari, el responsable intern del fitxer ha d'instar-ne la supressió i establir la destinació que es donarà a les dades o, si s'escau, les previsions que s'adopten per a la seua destrucció.  
  
Seté  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Castelló de la Plana, 3 de maig de 2018.- El rector: Vicent Climent Jordà.  
ANNEX  
Musiquem  
  
Tipus de resolució.  
Creació.  
Finalitat i usos previstos.  
Estudiar l'impacte socioeducatiu en l'alumnat, professorat, famílies i comunitat d'un programa basat en la pràctica musical comunitària en un centre educatiu (finalitats històriques, estadístics o científics).  
Origen de les dades.  
Col·lectiu: estudiants de primària i professors del CEIP Mestre Canós. Famílies dels estudiants i associacions del barri.  
Procedència: la mateixa persona interessada o el seu representant legal.  
Procediment de recollida de dades: formularis i enregistraments de vídeo i àudio i altres documents escrits (diaris de camp, documentació de centre, etc.)  
Estructura bàsica del fitxer.  
Tipus de dades: dades de caràcter identificador (nom i cognoms, telèfon, imatge/veu); acadèmics i professionals; característiques personals i circumstàncies socials.  
Sistema de tractament: mixt.  
Cessions o comunicacions de dades que es preveuen.  
No es preveuen.  
Transferències internacionals previstes a tercers països.  
No es preveuen.  
Òrgan responsable.  
Universitat Jaume I.  
Facultat de Ciències Humanes i Socials.  
Grup d'investigació EMPAC-Educació musical, patrimoni i acció comunitària.  
Responsable intern del tractament.  
Grup d'investigació EMPAC-Educació musical, patrimoni i acció comunitària.  
Servei o unitat davant el qual es poden exercir els drets d'accés, rectificació, cancel·lació i oposició.  
Grup d'investigació EMPAC-Educació musical, patrimoni i acció comunitària. Facultat de Ciències Humanes i Socials, Universitat Jaume I. Avinguda de Vicent Sos Baynat, s/n. E-12500. Castelló de la Plana. Espanya. Tel. +19 868 016 156. Adreça electrònica: grdogrf@hat.bn  
  
Nivell de mesures de seguretat.  
Mitjà, en aplicació del previst en l'art. 81.2.f) del RD 1720/2007.